open-index/open-wikipedia-markdown huggingface dataset:
סגני המנהל

**סגני המנהל** (באנגלית: **Vice Principals**) היא סדרת טלוויזיה קומית אמריקאית בכיכובם של דני מקברייד, וולטון גוגינס, ג'ורג'יה קינג, בוסי פיליפס, קימברלי הברט גרגורי, שיון מקיני ושיי ויגהאם. את הסדרה יצרו דני מקברייד וג'ודי היל. הסדרה הוזמנה על ידי HBO במאי 2014 כאשר סך הכל הוזמנו 18 פרקים, אשר חולקו לשתי עונות. הצילומים החלו ב-2015 והסתיימו באמצע 2016. העונה הראשונה עלתה לשידור ב-17 ביולי 2016. העונה השנייה והאחרונה עלתה לשידור ב-17 בספטמבר 2017.

## תקציר העלילה
סגני המנהל מתמקדת בסגן מנהל בית הספר התיכון "נורת' ג'קסון" **ניל גמבי** (דני מקברייד), חסר-סבלנות וחסר-נימוסין השואף להתקדם לתפקיד המנהל, עם פרישתו של המנהל הנוכחי. אולם, כאשר פורש המנהל הנוכחי (ביל מארי בהופעת קמאו), נחשף כי הוא איננו סומך לא על גמבי, ולא על סגנו האחר, **לי ראסל** (וולטון גוגינס) הסוציופת, ששואף אף הוא להיות המנהל, ולכן אינו ממליץ על אף אחד מהם להיות יורשו. במקום זאת, לתפקיד מתמנה ד"ר **בלינדה בראון** (קימברלי הרברט גרגורי). גמבי חובר ליריבו ראסל, והשניים זוממים יחדיו כיצד להרוס את המוניטין של בראון ולהביא לעזיבתה על מנת לרשת אותה.

## שחקנים ודמויות

## פרקים

## הפקה
ב-15 ביוני 2015 דיווח מקומון העיר צ'ארלסטון סיטי שבקרוליינה הדרומית כי *סגני המנהל* תצולם בשכונת פארק סירקל שבצפון צ'ארלסטון. העיתון הוסיף כי הקומיקאים ויל פרל וביל מארי יעשו הופעות קמאו בסדרה. סצנות המתקיימות בבית הספר צולמו בשטחי בתי הספר התיכון על שם ר' ב' סטול וווסט אשלי.

## תגובות
*סגני המנהל* זכו לביקורות חיוביות מצד המבקרים. על פי Rotten Tomatoes, העונה הראשונה זכתה לדירוג של 64%, המבוסס על 33 חוות דעת, עם ממוצע דירוג של 6/10. על פי דעת הקונצנזוס שפורסמה באתר, "*סגני המנהל* משעשעת באופן מפתיע ונהנית מהכוכבים המוכשרים שלה, אבל ההומור המרושע שלהם לפעמים מפספס את הנקודה". על פי Metacritic, לתוכנית יש ציון של 56 מתוך 100, המבוסס על 31 מבקרים, המעידים על "ביקורות מעורבות או ממוצעות".

## פרסים
הועמדה ב-2018 לפרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה.

## מדיה ביתית
העונה הראשונה המלאה של *סגני המנהל* שוחררה למכירה ב-DVD ו-Blu-ray, על ידי Warner Home Video באמצעות המותג HBO Home Entertainment שלה, ב-7 בפברואר 2017.

## קישורים חיצוניים
* 
* 

## הערות שוליים

קטגוריה:HBO: סדרות

קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 2016
מחר שבת

**מחר שבת** הייתה תוכנית טלוויזיה ישראלית בהנחייתו של צביקה הדר ובהפקת טדי יזמות והפקות ששודרה בימי שישי בערוץ רשת 13 בשנים 2017 ו-2018, לאחר שבעבר שודרה בערוץ 2 בזכיינית רשת. בתוכנית אירח צביקה הדר שלושה ידוענים או יותר ששוחחו על מגוון נושאים. 

התכנית כללה מונולוג פתיחה, קבלת אורחים, סרטון על כל אחד משלושת האורחים, "גיבור השבוע", פינה בה צביקה הציג את אחד מהאנשים שבקהל ומעשיו למען הקהילה, "רגע לפני התוכנית" - צביקה וחבריו נפגשים בבר ומדברים על האורחים שיתארחו בתוכנית. 
קטגוריה:תוכניות אירוח ישראליות
קטגוריה:ערוץ 2
קטגוריה:צביקה הדר
קטגוריה:רשת: תוכניות וסדרות
ליילנד קוב CU

**ליילנד קוב CU** (באנגלית: **Leyland Cub CU**) הוא אוטובוס, מתוצרת יצרנית כלי הרכב הבריטית **"ליילנד"** (שם מלא: "BritishLeylandMotor Corporation") אשר יוצר בין השנים 1979–1987.

## דגמי "ליילנד קוב" משנות ה-30 עד שנות ה-70 (אין קשר לדגם "ליילנד קוב CU")
בשנת 1936 יוצר דגם "CUB 404".

בין השנים 1952–1970 יוצר דגם ה"Leyland Tiger Cub".

בין השנים 1964–1968 יוצר דגם ה-ליילנד פנתר קוב (באנגלית:"Leyland Panther Cub").

## דגמי "ליילנד קוב CU"
* "CU 335"
* "CU 385"
* "CU 435"

## תמונות

קובץ:WMPTE bus 1807 (C807 KBT), TYPG 2009 Leeds bus rally.jpg| ליילנד קוב CU
קובץ:WMPTE bus 1807 (C807 KBT), TYPG 2009 Leeds bus rally (2).jpg | ליילנד קוב CU


## ראו גם
* ליילנד MCW אולימפיק
* ליילנד פנתר
* ליילנד טיטאן (מנוע קדמי - דו קומתי)
* ליילנד טיטאן (B15)
* ליילנד B21
* ליילנד 15/20
* ליילנד סוויפט
* ליילנד טייגר קוב
* ליילנד טייגר
* ליילנד טייגר (מנוע קדמי)

## קישורים חיצוניים

## הערות שוליים

קוב CU
קטגוריה:כלי רכב שהושקו ב-1979
קטגוריה:כלי רכב בריטיים
ליילנד פנתר קוב

**ליילנד פנתר קוב** (באנגלית: **Leyland Panther Cub**) הוא אוטובוס, אשר יוצר על ידי חברת "ליילנד" (שם מלא: "BritishLeylandMotor Corporation") הבריטית בין השנים 1964–1968.

לדגמי ה-"ליילנד פנתר קוב" בין 1-2 דלתות כניסה.

## תמונות

קובץ:Taunton Bridge Street - Warrington 92 (KED546F).JPG | ליילנד פנתר קוב
קובץ:Warrington Corporation bus 92 (KED 546F), 2012 Bristol Vintage Bus Group open day.jpg | ליילנד פנתר קוב
קובץ:Manchester Corporation bus 74 (BND 874C), MMT Manchester Bus 100 event.jpg | ליילנד פנתר קוב
קובץ:Warrington Corporation bus 92 (KED 546F), 2011 Bristol Vintage Bus Group open day.jpg | ליילנד פנתר קוב
קובץ:Manchester Corporation bus 74 (BND 874C), 2010 Trans Lancs bus rally (2).jpg | ליילנד פנתר קוב - מבט לתוך האוטובוס
קובץ:Manchester Corporation bus 74 (BND 874C), MMT, 15 June 2011.jpg | ליילנד פנתר קוב
קובץ:Manchester Museum of Transport (6251160389).jpg | ליילנד פנתר קוב


## ראו גם

## קישורים חיצוניים

* ליילנד פנתר קוב  (0:24), יו-טיוב
## הערות שוליים

פנתר קוב
קטגוריה:כלי רכב שהושקו ב-1964
קטגוריה:כלי רכב בריטיים
ליילנד משאית קיטור - שנת 1896

**ליילנד משאית קיטור – שנת 1896** (באנגלית: **Leyland steam wagon**) היא משאית מונעת על ידי קיטור אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בשנת 1896.

בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ".

## ליילנד משאית קיטור – שנת 1896
דגם ה"ליילנד משאית קיטור – שנת 1896" היה הרכב הראשון שבנתה חברת "ליילנד".

קוטר הגלגלים האחוריים של הדגם היה גדול מקוטר הגלגלים הקדמיים.

הדגם הוגדר על ידי "המוזיאון הבריטי לרכבים מסחריים" כ"וואן פתוח".

פירוש "steam wagon" בעברית: "עגלת קיטור".

בתחילת המאה העשרים בנתה חברת "ליילנד" מספר דגמים של רכבי קיטור., הדגם שנבנה ב-1897 כשנה לאחר בניית "ליילנד משאית קיטור – שנת 1896" היה בעל כושר העמסה כפול מהדגם הקודם, ועמד על 3 טון.

## מנוע קיטור
מנוע קיטור – מכונה המנצלת את הלחץ שהאדים מפעילים כדי להניע בוכנה המחובר לגל ארכובה אשר מחובר בקצהו למכונה אחרת ומייצר עבודה מכנית.

מנוע הקיטור הוא מנוע בעירה חיצונית בוכנאי, המופעל על ידי לחץ קיטור.

שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את משאית הקיטור.

## ראו גם
* ליילנד 8
* ליילנד משאית בנזין שנת 1904
## לקריאה נוספת
* ליילנד מוטורס (Leyland Motors – HowlingPixel)

## קישורים חיצוניים

## הערות שוליים

קטגוריה:משאיות
קטגוריה:כלי רכב שהושקו ב-1896
קטגוריה:רכבי ליילנד
קטגוריה:כלי רכב בריטיים
קטגוריה:מכוניות מנוע קיטור
ההמנון המלכותי הרומני

רעיון **ההמנון המלכותי הרומני** (ברומנית: **Imnul Regal**) הועלה בנסיכויות הרומניות החל משנת 1840. ב-1862 נערכה תחרות לבחירת ההמנון של הנסיכויות הרומניות המאוחדות וזכה בה השיר **שיר לכת וקבלת הדגל והוד מעלתו הנסיך השליט**, שחיבר סגן משנה הכנר אדוארד היבש.

ההמנון הוחלף ב-1881, לרגל הכתרתו של קרול הראשון, מלך רומניה, בשיר "**ההמנון המלכותי**", הידוע גם בשם "**יחי המלך!**", על פי מילים של וסילה אלכסנדרי. ב-1898 ג'ורג'ה אנסקו עיבד את ההמנון והכליל אותו ביצירתו "פואמה רומנית אופוס 1".

## תרגום לעברית של ההמנון
יחי המלך
בשלום ובכבוד
אוהב הארץ
ומגן הארץ.

שיהיה אדון אפוף תהילה
שיהיה עלינו
שיהיה לנצח בר מזל
במלחמה, מלחמה.

או! אדון קדוש
אבינו שבשמים,
תמוך בידך
כתר רומניה!

תחיה המולדת
כל עוד השמש שמיימית
גן עדן עליז ארצי
עם שם נשגב עצום

לנצח שיהיה
מוגן ממצוקות
לנצח ידורו בו
גיבורים, גיבורים.

או, אדון קדוש,
אבינו שבשמים!
הושט ידך
על ארץ רומניה!

## קישורים חיצוניים

* Un imn intonat în tempo de marș 

קטגוריה:רומניה: סמלים לאומיים
קטגוריה:וסילה אלכסנדרי
קטגוריה:המנונים לאומיים היסטוריים
קטגוריה:ממלכת רומניה
פיקסל C

**פיקסל C** הוא טאבלט אנדרואיד שפותח ומשווק על ידי Google. המכשיר נחשף במהלך אירוע מדיה ב-29 בספטמבר 2015.

## מפרטים
### חומרה
פיקסל C פועל על מערכת על שבב של חברת NVIDIA בעלת שמונה ליבות, טגרה X1, המבוססת על ארכיטקטורת ARM, כך שארבע ליבות מהירות יותר, בעוד ארבעת האחרות איטיות יותר, אך יעילות יותר בצריכת חשמל. הוא כולל 3&#x20;ג'יגה בייט של זיכרון RAM והוא זמין בדגמים של 32&#x20;ג'יגה ו-64&#x20;ג'יגה בייט של אחסון. לפיקסל C מסך תצוגה בגודל 260 מ"מ בעל רזולוציה של 2560×1800 וצפיפות פיקסלים של 308&#x20;&#x70;&#x70;&#x69;.

לפיקסל C זמינה מקלדת כאביזר אופציונלי. ניתן לחבר את המקלדת לטאבלט למקלדת באופן מגנטי באמצעות ציר (לשימוש כ-laplet), או לחבר אותה לחלק הקדמי או האחורי של הלוח לצורך אחסון. המקלדת מתחברת באמצעות בלוטות', והיא פועלת על סוללה; כאשר המקלדת מחוברת לחלק הקדמי של הלוח, היא יכולה להיטען ישירות מהטאבלט עצמו.

### תוכנה
פיקסל C הגיע עם מערכת ההפעלה אנדרואיד 6.0.1 מרשמלו. אנדרואיד 7.0 "נוגט" יצא לפיקסל C, כמו גם למכשירים נוספים, ב-22 באוגוסט. גוגל הוציאה את אנדרואיד 7.1.1 נוגט לפיקסל C (בין מכשירים אחרים) בדצמבר 2016.

אנדרואיד 7.1.2 הושק במרץ 2017; דבר שהוסיף לפיקסל משגר ואת ממשק המשתמש של המערכת, כמו גם עיצוב מחדש של תפריט היישומים האחרונים עם פריסה חדשה המבוססת על רשת. עם זאת, על פי הדיווחים, המשגר שפיקסל C מריץ נפרד מהמשגר שהטלפונים החכמים של פיקסל טלפונים מריצים, אף על פי שמבחינה ויזואלית הם דומים מאוד, אם לא זהים.

גוגל השיקה את אנדרואיד 8.0 אוראו לפיקסל C, בין מכשירים אחרים, באוגוסט 2017.

## ראו גם
* גוגל נקסוס

## קישורים חיצוניים

* 

## הערות שוליים

קטגוריה:מכשירי חברת גוגל
קטגוריה:מחשבי לוח
קטגוריה:גוגל פיקסל
קטגוריה:מכשירי אנדרואיד
קלדס

**קלדס** (בספרדית: **Caldas**) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות אנטיוקיה בצפון, בויאקה בצפון-מזרח, קונדינמרקה במזרח, טולימה בדרום וריסרלדה בדרום ובמערב.

המחוז משתרע על שטח של 7,888 קמ"ר. במחוז מתגוררים כמיליון תושבים (הערכה ל-2017). בירת המחוז היא העיר מניסלס.

## היסטוריה
בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה. הספרדי הראשון שהגיע לאזור היה הקונקיסטאדור חורחה רובלדו ב-1536, וההשתלטות על השטח הושלמה תוך שנים ספורות.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה. ההתיישבות באזור גדלה משמעותית באותה תקופה על ידי מהגרים חקלאים מאזור אנטיוקיה. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.

ב-11 באפריל 1905, בתקופת נשיאותו של רפאל רייס פרייטו, פוצל מקאוקה מחוז קלדס המקורי  שכלל את שטחי מחוזו קלדס, ריסרלדה וקינדיו המודרניים ושבירתו הייתה מניסלס. המחוז נקרא על שמו של פרנסיסקו חוסה דה קלדס, שהיה פעיל לעצמאות קולומביה. התושבים בזור ריסרלדה וקינדיו רצו להתפצל מהמחוז, אך לא הצליחו בכך בעשורים הראשונים לקיומו. בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו.

## כלכלה
המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה. מלבד הקפה הכלכלה המקומית מסתמכת על ענפים אחרים בחקלאות, הכוללת בין היתר גידול בננה, מקדמיה, פיג'ואה, קנה סוכר, סויה, פסיפלורה, לימון, סלק ואבוקדו, גידול מקנה, כרייה, תעשייה, הכוללת בעיקר טקסטיל ועיבוד מתכת, וכן תיירות.

## חלוקה מנהלית
ממוזער|חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשישה אזורי משנה (Subregiones) כדלהלן:

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1905
טיה בלנקו

**טיה בלנקו** (באנגלית: **Tia Blanco**; נולדה ב-5 במאי 1997 בפוארטו ריקו) היא גולשת גלים אמריקאית, אלופת העולם בגלישת גלים לשנת 2015 ולשנת 2016.

## ביוגרפיה
בלנקו נולדה בפוארטו ריקו וגדלה בדרום אורנג', קליפורניה. בגיל 3 החלה לגלוש עם אביה. בשנת 2006, עברה להתגורר בהוואי ובשנת 2008, בהיותה בת 11, החלה להתחרות בגלישת גלים. בשנת 2010, שבה לקליפורניה, ומאז היא מתגוררת בסן קלמנטה , קליפורניה.

בלנקו היא צמחונית מלידה. בשנת 2013, אימצה אורח חיים טבעוני מטעמים מוסריים ובריאותיים והיא נוהגת לקדם אורח חיים זה ברשתות החברתיות, בראיונות ובשיתופי פעולה עם ארגונים העוסקים בקידום זכויות בעלי חיים וטבעונות. בשנת 2014, בלנקו השתתפה בקמפיין של ארגון PETA וזכתה בפרס ליבי (Libby Award) מטעמו. בנוסף, היא פרזנטורית של הארגון 'Beyond Meat' המקדם תזונה טבעונית בקרב ספורטאים. בשנת 2014, השתתפה בסרט הדוקומנטרי Racing Extinction  וכן בסרט ההמשך של קאוספיריסי  שנקרא What the Health .

בזמנה הפנוי היא נהנית לצייר ולהתאמן ביוגה.

## קריירה
בשנת 2014, זכתה באליפות 'Southwest Open Women' של ה-NSSA , באליפות America Prime וכן במקום הראשון בתחרות הגלישה בהנטינגטון ביץ' . באותה השנה, זכתה בתואר גולשת השנה (קטגורית 'כוכב עולה') מטעם העיתון Orange County Register . בשנת 2015, זכתה במקום הראשון בטורניר Ron Jon Jr Pro.

ביוני 2014, ייצגה את ארצות הברית כחברת נבחרת ארצות הברית בגלישה (USA Surfing) באליפות העולם בגלישה לנערים של ה-ISA שהתקיימה באקוודור וזכתה במדליית ארד. ביוני 2015, ייצגה את ארצות הברית בשנית באליפות העולם בגלישה  של ההתאחדות הבינלאומית לגלישה (ISA)  שנערכה בניקרגואה וזכתה במדליית זהב. באותה השנה, זכתה ב-Governor’s Cup לאחר שניצחה באליפות ארצות הברית לגלישה. באוגוסט 2016, ייצגה את ארצות הברית בשלישית באליפות העולם לגלישה שנערכה בקוסטה ריקה וזכתה במדליית זהב נוספת.

## הישגים בולטים
*2015 - זוכת אליפות ארצות הברית לגלישה (Governor’s Cup)
*2015 - אלופת העולם בגלישה (ISA)
*2016 - אלופת העולם בגלישה (ISA)

## קישורים חיצוניים

*  ערוץ היוטיוב של טיה בלנקו
* Tia Blanco - worldsurfleague.com
* Tia Blanco - famousbirthdays.com
*  Vegan Surfer Tia Blanco - peta2TV
* Tia’s Bio - tiablanco.wordpress.com
*  Competition Day 8 - 2016 INS ISA World Surfing Games - ISAsurfing
*  Tia Blanco Gets Pitted At Teahupoo - Paddling Out with Tia Blanco, Ep. 4, epictv.com, 24TH APRIL 2015

## הערות שוליים

קטגוריה:מהגרים מפוארטו ריקו לארצות הברית
קטגוריה:גולשות גלים
קטגוריה:גולשי גלים אמריקאים
קטגוריה:אלופות עולם בספורט
קטגוריה:ספורטאיות טבעוניות
קטגוריה:טבעוניות אמריקאיות
קטגוריה:טבעונים אמריקאים
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
אליפות האמריקות בכדורסל 1997

**[[אליפות האמריקות בכדורסל]] 1997** הידועה גם בשם **טורניר האמריקות 1997** היא האליפות השמינית שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 1998. 

ארצות הברית זכתה באליפות בפעם השלישית בתולדותיה.

ויקטור דיאס () זכה בתואר מלך הסלים של האליפות.
## מתכונת התחרות
תחילה נערכו משחקי העפלה אזוריות:

* צפון אמריקה - , 
* מרכז אמריקה וקריביים - , , , 
* דרום אמריקה - , , ,  

תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקים על האליפות ועל המקום השלישי והחמישי.

## מהלך האליפות
### טבלת התחרות (שלב רבע הגמר)

### משחק הגמר

### משחק על המשקום השלישי

### משחק על המשקום החמישי

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1997
קטגוריה:תחרויות ספורט באורוגוואי
1997
רסטבן

**רַסְטָבָּן** (מערבית: **رأس الثعبان** - ראס א-ת'אבן - "ראש הנחש") או **β בדרקון** הוא כוכב בולט בקבוצת הכוכבים דרקון עם בהירות נראית מדרגה 2.81, שנמצא במרחק של כ-380 שנות אור ממערכת השמש.

## תכונות
רסטבן הוא ענק צהוב מסוג ספקטרלי G2 IIa (לפעמים מסווג כעל-ענק צהוב מסוג ספקטרלי G2 Ib), עם מסה של כ-6 מסות שמש ורדיוס של כ-40 רדיוסי שמש - כמחצית רדיוס המסלול של כוכב חמה. טמפרטורת פניו כ-5,200 קלווין והוא מאיר בעוצמה של פי 900 מעוצמת ההארה של השמש. כוכבים רבים מסוגו הספקטרלי של רסטבן הם משתנים קפאידיים שהם כוכבים לא יציבים ובהירותם משתנה במחזוריות קבועה, אבל בהירותו של רסטבן קבועה. גילו של הכוכב מוערך בכ-65 מיליוני שנים והוא כבר סיים להתיך מימן להליום בליבתו והוא הולך ומתקרר תוך כדי התנפחות בדרך להפוך לענק אדום, כאשר הוא מתיך הליום ליסודות כבדים יותר.

במרחק של כ-4 שניות קשת מרסטבן נמצא כוכב עמום בהרבה עם בהירות מדרגה 12. בשל המרחק הזוויתי הקטן והפרש הבהירות לא ניתן למדוד את תכונותיו של בן הזוג, אך נראה שהם קשורים כבידתית זה לזה ואם אכן מדובר בכוכב כפול, אז בני הזוג מקיפים זה את זה במרחק של 490 יחידות אסטרונומיות ובזמן הקפה של לפחות 4,000 שנים.

## קישורים חיצוניים
* רסטבן באתר של ג'ים קלר
* 

## הערות שוליים

קטגוריה:ענקים מסוג G
קטגוריה:כוכבים כפולים
קטגוריה:קבוצת הכוכבים דרקון
מי יכול על ישראל

**מי יכול על ישראל** הוא שעשועון טלוויזיה ישראלי העוסק בידע כללי, ש-6 תוכניות שלו שודרו בערוץ 2, במסגרת שידורי קשת, בחודשים ספטמבר-אוקטובר 2017. מנחה התוכנית הוא איל קיציס.

## מבנה השעשועון
בראשית התוכנית מוצגות למתמודד 50 קבוצות שכל אחת מהן מורכבת מישראלים בעלי עיסוק זהה, תחום עניין או תחביב משותף. המחשב בוחר עבור המתמודד אוטומטית 10 קבוצות שהוא ישחק מולן.

על המסך מוצגים למתמודד שבעה נושאים שעליהם ישאל עד עשר שאלות בכל נושא. כאשר מוצג לו הנושא הראשון, המתמודד צריך לבחור קבוצה להתמודד מולה במטרה לענות יותר תשובות נכונות מממוצע מספר התשובות הנכונות שענו משתתפי הקבוצה באותו נושא. אם יצליח לענות על יותר תשובות מהממוצע של חברי הקבוצה, יחשב הדבר ל"ניצחון עליה", והוא יוכל להמשיך לשחק.

לאחר שבחר קבוצה, המחשב יספר למתמודד פרט על הקבוצה, ויוצג לו ממוצע כמות התשובות הנכונות שכל אנשי הקבוצה ענו (מתוך 10). אחרי שידע מה הממוצע, יוצגו התשובות לשאלות באותו נושא. לכל השאלות בסבב תהינה שלוש תשובות זהות, מתוכן יהיה על המשתתף לבחור את התשובה הנכונה לכל שאלה. אם הצליח "לנצח את הקבוצה", יוכל המתמודד להמשיך בשעשועון. אם יפסיד, השעשועון יסתיים עבורו והוא יחזור לביתו ללא פרס כלשהו. על כל קבוצה שינצח הוא יקבל סכום כסף שיגדל, והזמן הקצוב שיעמוד לרשותו למענה על השאלות יתקצר.

לאחר שמוצג למתמודד ממוצע התשובות הנכונות של הקבוצה שבחר, תנתן לו האפשרות לבחור אם להשתמש בכפתור **גלגל ההצלה**. אם יבחר להשתמש בו, המתמודד יוכל לבחור קבוצה אחרת, לשמוע את ממוצע התשובות הנכונות שענתה, ואז לבחור להתמודד מול הקבוצה עם ממוצע מספר התשובות הנכונות הנמוך יותר.

בנוסף למתמודד באולפן, גם הצופים בבית משתתפים בשעשועון בזמן אמת בעזרת יישומון. היישומון מתעדכן בזמן אמת ומציג את אותן השאלות המוצגות על המסך באולפן גם על מסך הטלפון החכם של כל צופה, כך שבפועל הצופים בבית הופכים לפעילים ומתמודדים גם הם במשחק. לאורכה של התוכנית אשר הוקלטה מראש גם היו חלקים ששודרו בשידור חי ישירות מחדר המצב, שם המנחה לירון ויצמן הציגה על גבי מסך את אחוזי ההצלחה של הצופים בבית ששיחקו בזמן התוכנית ביישומן על פי תחומי עיסוק של הצופים או מיקום מגורים.

## קישורים חיצוניים
* 
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:איל קיציס
סרט אמנויות לחימה

[ממוזער|  ('''Huǒshāo Hóngliánsì''')  סרט [וושיה אילם אבוד]]
**סרט אמנויות לחימה** הוא תת-סוגה של סרט פעולה המתאפיין במספר רב של קרבות בסגנונות אמנויות לחימה שונות בין הדמויות, לרוב ממזרח ודרום מזרח אסיה.

הקרבות בדרך כלל מהווים חלק עיקרי בסרט ולעיתים קרובות הם תורמים להתפתחות הדמויות. הסרטים בדרך כלל כוללים סוגים אחרים של פעולה, כגון קרבות יד-ביד, פעלולים, מרדפים וקרבות ירי.

## היסטוריה
כמו עם סרטי אקשן אחרים, סרטי אמנויות לחימה נשלטים על ידי פעולה בדרגות שונות; ברבים מן הסרטים ישנו פיתוח מועט של הדמויות ועלילות קצרות והם מתרכזים באופן כמעט בפעולה. בסרטים אחרים בז'אנר, יש עלילות יצירתיות ומורכבות יותר ודמויות מפותחות עם סיפור מורכב. הסרטים בעלי העלילה המורכבת נחשבים בדרך כלל לאמנותיים יותר, אבל הסרטים האחרים, בעלי העלילה הפשוטה יותר הם בעלי הצלחה מסחרית וגם המועדפים על ידי חובבי הז'אנר. אחד הסרטים ההוליוודיים הראשונים המעסיק את השימוש של אמנויות לחימה היה הסרט בהלה בצוק השחור משנת 1955.

דמויות רבות בסרטי אמנויות לחימה הם אמני לחימה אשר לרוב מגולמים על ידי אמני לחימה אמיתיים. אם זה אינו המקרה, השחקנים מתאמנים באומניות הלחימה לקראת תפקידיהם, או הבמאי יכול להסתמך על אקשן מסוגנן או על טריקים של צילום כגון זוויות צילום, עריכה, כפילים ו-computer-generated imagery. טרמפולינות וקרשי קפיצה יכולים לשמש כדי להגדיל את הגובה של קפיצות. מעת לעת גם אמני לחימה אמיתיים משתמשים בטכניקות אלה, תלוי בסגנון האקשן של הסרט.

במהלך שנות ה-70 וה-80 של המאה ה-20, הסרטים בעלי הנוכחות המרבית היו מאות סרטי קונג פו וסרטי נינג'ה אשר דובבו לאנגלית. הסרטים הופקו על ידי האחים שו, גודפרי הו, ומפיקים אחרים מהונג קונג. סרטים אלו שודרו באופן נרחב בסופי השבוע בטלוויזיה באמריקה הצפונית. זמנים אלו בטלוויזיה היו לעיתים קרובות ידועות כקולנוע קונג פו, תיאטרון חגורה שחורה, או וריאציות שונות. כלול ברשימה זו של סרטים מסחריים קלאסיקות כמו "הבוס הגדול", "מאסטר שיכור", "מתאגרף אחד חמוש".

סרטי אמנויות לחימה מופקים בכל העולם, אבל הז'אנר נשלט על ידי קולנוע הפעולה של הונג קונג, ששיאם משנת 1971 עם עלייתו של ברוס לי עד אמצע שנות ה-1990 עם ירידה כללית בתעשייה. שחקנים בולטים בז'אנר כוללים את ג'קי צ'אן, ג'ט לי, דוני ין וסאמו האנג.

נשים אף הן ממלאות תפקידים ראשיים בז'אנר, כולל שחקניות כמו מישל יאו, אנג'לה מאו, סינתיה רות'רוק. בנוסף, תעשיית האנימציה המערבית אימצה את הז'אנר ופרצה עם סרט הזיכיון קונג-פו פנדה, בכיכובם של ג'ק בלאק ואנג'לינה ג'ולי, של החברה הבינלאומית DreamWorks Animation.

## אמני לחימה בולטים בקולנוע
[ממוזער|[ברוס לי הפך לאייקון של סרטי לחימה.]]

## ראו גם
* Wuxia

## קישורים חיצוניים

* אמנויות לחימה תת-סוגה בעגבניות רקובות
* אמנויות לחימה ב-IMDb
* 20 סצנות הקרבות הגדולים ביותר בעגבניות רקובות
* 50 סצנות הקרבות הגדולים ביותר בקולנוע ב-Progressiveboink.com
* חמש סצנות הקרב הגדולות ביותר שאי פעם צולמו ב-Esquire.com

## הערות שוליים

קטגוריה:סרטי ניצול
קטגוריה:סוגות בקולנוע
קטגוריה:סרטי אמנויות לחימה
אליפות האמריקות בכדורסל 1999

**[[אליפות האמריקות בכדורסל]] 1999** הידועה גם בשם **טורניר האמריקות 1999** היא האליפות התשיעית שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת סידני.  

המשחקים נערכו בסן חואן, בקוליסו רוברטו קלימנטה שמכיל 12,500 מקומות.

 ארצות הברית זכתה באליפות בפעם הרביעית בתולדותיה.

## מתכונת התחרות
תחילה נערכו משחקי העפלה אזוריות:
 
* צפון אמריקה - ,  
* מרכז אמריקה וקריביים - , , , 
* דרום אמריקה - , , ,  

תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו בבית רבע הגמר ולפלייאוף לקביעת הנבחרות שיעפילו לאליפות העולם.

### טבלת התחרות (שלב רבע הגמר)

### שלב חצי הגמר והגמר

## שחקנים מצטיינים
* השחקן המצטיין - סטיב נאש ()
* מלך הסלים - חוסה אורטיס () - 16.9 נקודות בממוצע למשחק

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1999
קטגוריה:תחרויות כדורסל בפוארטו ריקו
1999
קטגוריה:1999 באמריקה הצפונית
קטגוריה:1999 באמריקה הדרומית
צ'וקו (מחוז)

**צ'וקו** (בספרדית: **Chocó**) הוא אחד מ-32 המחוזות של קולומביה. המחוז נמצא בצפון-מערב קולומביה והוא גובל בפנמה ובים הקריבי בצפון, במחוזות אנטיוקיה וריסרלדה במזרח, ואיה דל קאוקה בדרום ובאוקיינוס השקט במערב.

המחוז משתרע על שטח של 46,530 קמ"ר. במחוז מתגוררים כ-510 אלף תושבים (הערכה ל-2017). בירת המחוז היא קיבדו.

## היסטוריה
בתקופה הפרה-קולומביאנית האזור היה מיושב על ידי שבטי הקונה , האמברה  והוונאן . האירופאי הראשון שהגיע לאזור היה הקוניקסטדור ומגלה הארצות הספרדי רודריגו דה בסטידס ב-1501, אך עברו לא מעט שנים עד שהספרדים השלימו את כיבוש האזור.

גם לאחר הקמתה של קולומביה האזור עדיין היה שייך למחוזות אחרים ובסופו של דבר למחוז קאוקה. ב-1906 נוצרה האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של צ'וקו בשטחי המחוז העתידי. כעבור שנים ספורות נוצר מחוז קיבדו בשטחי האינטנדנסיה, אבל השדרוג בוטל כעבור שנה והאינטנדנסיה הוקמה מחדש. השדרוג הסופי למעמד של מחוז התרחש ב-1947.

## כלכלה
הכלכלה המקומית מסתמכת על כרייה, בעיקר של פלטינה, זהב, כסף, אבן גיר, מוליבדן ונחושת, גידול מקנה וחקלאות, הכוללת בין היתר גידול בננה, תירס, אורז, קקאו וקוקוס.

## חלוקה מנהלית
ממוזער|חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמישה אזורי משנה (Subregiones) כדלהלן:

## קישורים חיצוניים

* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1947
אלאנדו טאקר

**אלאנדו פורסט טאקר** (באנגלית: **Alando Forest Tucker**; נולד ב-11 בפברואר 1984) הוא כדורסלן אמריקאי המשחק בהפועל אילת בעמדות הקלע והסמול פורוורד. גובהו 1.98 סנטימטר.

## ביוגרפיה
טאקר נולד בג'ולייט שבמדינת אילינוי, ארצות הברית. הוא שיחק בליגת המכללות במדי אוניברסיטת ויסקונסין–מדיסון בעונת 2002/03. בעונתו הראשונה השיג 12 נקודות למשחק, וקטף 5.9 ריבאונדים למשחק. בעונתו השנייה נעדר מרוב המשחקים עקב פציעה חמורה. בעונת 2004/05 הגיע לממוצע של 15.2 נקודות, ו-6.1 ריבאונדים למשחק, ובעונתו הרביעית כשחקן ליגת המכללות הגיע לממוצעים של 19.9 נקודות, 5.4 ריבאונדים ושני אסיסטים למשחק. בעונה זו 2007 שבר טאקר את שיא הנקודות לשחקן בקבוצתו, לאחר שחלף על פני מייקל פינלי. בתום העונה נבחר כאחד מעשרת השחקנים של העונה.

טאקר נבחר במקום ה-29 בסיבוב הראשון של דראפט ה-NBA על ידי פיניקס סאנס. בעונת 2007/08 לאחר שני משחקים בשורות הסאנס, הושאל טאקר לקבוצת אלבקרקי תאנד'ר בירדס מליגת הפיתוח של ה-NBA. באחדי ממשחקי הקבוצה קלע 40 נקודות נגד בייקרספילד. כעבור 5 משחקים ולאחר שהגיע לממוצע נקודות של 28.2 ול-7 ריבאונדים למשחק, הוחזר טאקר לשחק בשורות הסאנס, ב-18 בדצמבר, אך שב אל ליגת הפיתוח כעבור זמן קצר. בחודש ינואר 2008 הועבר בשנית לתאנד'ר בירדס, שב לזמן קצר לפיניקס וחזר לסיים את העונה באלבקרקי.

לאחר שחזר לפיניקס, הועבר לשחק בדצמבר 2009 באיווה אנרג'י שהייתה קבוצת החסות של פיניקס מליגת הפיתוח. לאחר שני משחקים הוחזר לפיניקס סאנס. בשלוש עונות בפיניקס סאנס השתתף ב-47 משחקים בלבד

בדצמבר 2009 עבר למינסוטה טימברוולבס מה-NBA. הוא שותף בארבעה משחקים בלבד, ועזב את הקבוצה במרץ 2010. באפריל 2010 חתם בגליטוס דה איזבלה מפוארטו ריקו.

באוגוסט 2010 חתם בלוקומוטיב קובאן הרוסית, ובנובמבר 2011 בגראן קנריה מן הליגה הספרדית.

באוקטובר 2012 עבר למילווקי באקס, אך בסוף החודש נפרד מהקבוצה. בפברואר 2013 חתם באינטר בראטיסלבה מסלובקיה וזכה איתה באליפות המדינה.

בעונת 2013/14 שיחק באקדמיק סופיה מבולגריה והגיע לממוצע נקודות של 16.6 למשחק ו-6.6 ריבאונדים, וב-2014/15 שיחק בבולון מצרפת.

את עונת 2015/16 פתח טאקר בנאנסי הצרפתית. הוא שוחרר ממנה, ובחודש נובמבר חתם במכבי קריית גת מליגת העל בכדורסל בישראל. בעקבות קרע במיניסקוס גמר טאקר את העונה' והחמיץ את ארבעת המשחקים האחרונים. במהלך עונה זו רשם 18.7 נקודות למשחק 5.7 ריבאונדים בממוצע. ב-2016 חתם בהפועל תל אביב. במהלך העונה נפגע קשה בפניו ונאלץ לשחק עם מסיכת מגן. באוקטובר 2017 חתם בהפועל אילת לעונת 2017/18. לאחר שלא הצליח להפגין את יכולתו המרשימה מהעונות הקודמות אף במדי אילת, ביום 14.11.2017, כחודש בלבד לאחר תחילת העונה, שוחרר מהקבוצה מטעמים בריאותיים.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת ויסקונסין
קטגוריה:כדורסלני פיניקס סאנס
קטגוריה:כדורסלני מינסוטה טימברוולבס
קטגוריה:כדורסלני לוקומוטיב קובאן
קטגוריה:כדורסלני גראן קנריה
קטגוריה:כדורסלני נאנסי
קטגוריה:כדורסלני אקדמיק סופיה
קטגוריה:כדורסלני מכבי קריית גת
קטגוריה:כדורסלני הפועל תל אביב
קטגוריה:כדורסלני הפועל אילת
קטגוריה:אילינוי: כדורסלנים
קטגוריה:כדורסלני איווה וולבס
קטגוריה:אמריקאים שנולדו ב-1984
יוהל איקנאל

ממוזער|פניה של יוהל איקנאל בתגליף מאיה
**יוהל איקנאל** הייתה שליטת עיר המאיה פלנקה מ-23 בדצמבר 583 עד מותה ב-4 בנובמבר 604.

היא עלתה לשלטון בנסיבות לא ידועות כשנה לאחר מותו של קאן באהלם הראשון. ייתכן שהייתה בתו או אחותו, אם כי אין כל עדות לכך. היא הייתה השליטה הראשונה הידועה בתולדות המאיה, ואחת משתי הנשים היחידות שאי פעם שלטו בפלנקה. ידוע רק על שני אירועים מתקופת שלטונה: ב-20 באוגוסט 593 התקיימו חגיגות גדולות לרגל סיום תקופה בלוח השנה. ב-23 באפריל 599 ספג צבאה מכה קשה מידי צבא העיר היריבה קלקמול, אשר חדר עד מרכז פלנקה וגרם נזק רב. המקורות מציינים ששלושת האלים של פלנקה "הושלכו לארץ". בעקבות התבוסה פלנקה שמרה על עצמאותה, אך נראה כי יוהל איקנאל ויורשיה היו מחויבים לחלוק כבוד לשליט קלקמול.

לאחר מותה עלה לשלטון יוהל מאט. ייתכן שהוא היה בנה. בתקופת שלטונו, היה ג'נהב פאקאל דמות משפיעה מאוד בפלנקה, כך שכנראה הוא היה בעלה של יוהל איקנאל, או בן נוסף שלה.

## קישורים חיצוניים

## הערות שוליים

קטגוריה:מאיה
קטגוריה:נשים במאה ה-6
קטגוריה:נשים במאה ה-7
קטגוריה:נפטרים ב-604
יחסי גינאה ביסאו – ישראל

**יחסי גינאה ביסאו–ישראל** הם היחסים הדיפלומטיים והבילטרליים בין מדינת ישראל לרפובליקת גינאה ביסאו.

היחסים בין שתי המדינות כוננו במרץ 1994. ישראל מיוצגת בגינאה ביסאו על ידי שגריר לא-תושב היושב בסנגל. כיום, שגריר ישראל המואמן על גינאה ביסאו הוא פול הירשזון.

## היסטוריה
יחסים בין שתי המדינות כוננו לראשונה ב-10 במרץ 1994, בעקבות חתימת הסכמי אוסלו והסכם השלום בין ישראל לירדן.

ביוני 2016 נפגש ראש ממשלת ישראל בנימין נתניהו עם נציגי גינאה ביסאו בוועידת ECOWAS במונרוביה, ליבריה.

בדצמבר 2016, אירחה ישראל כנס חקלאי בינלאומי בן שלושה ימים, שאורגן במשותף על ידי המרכז לשיתוף פעולה בינלאומי וה-ECOWAS, אליו הוזמנו שרי החקלאות ופקידים מ-13 מדינות אפריקאיות. בפגישה השתתפו בכירי גינאה ביסאו.

בשנת 2017 ביקר שגריר ישראל בסנגל פול הירשזון, בגינאה ביסאו במסגרת ביקור עבודה. הוא נפגש עם שר החוץ, שר משאבי הטבע, ראש הממשלה והנשיא ז'וזה מאריו ואש. השגריר הירשזון הזמין את שר משאבי הטבע של גינאה ביסאו לכנס בינלאומי בנושא טכנולוגיות מים, שהתקיים בספטמבר 2017 בישראל, וכן קרא לרשויות שם לפתוח נציגות בתל אביב-יפו לחיזוק היחסים בין שתי מדינות. בתורו, הנשיא ואש הבטיח לתמוך בישראל בהשגת מעמד של מדינה משקיפה באיחוד האפריקאי, מה שאירע לבסוף ב-2021.

### יחסי אש"ף-גינאה ביסאו
לגינאה ביסאו קשרים עם הארגון לשחרור פלסטין זה מכבר. ב-1977 ישב בגינאה ביסאו שגריר תושב מטעם הארגון. במהלך שנת 1986 ערך יושב הראש של הוועד הפועל של הארגון, יאסר ערפאת, שלושה סבבי ביקורים מטעם אש"ף במספר ממדינות אפריקה, בתקופה בה ניתקו את יחסיהן הדיפלומטיים עם ישראל. בסבב השני, בערך בחודש יוני, הגיע ערפאת לגינאה ביסאו. הפלסטינים הוסיפו להקים בגינאה ביסאו גם חוות חקלאיות.

## לקריאה נוספת
* אריה עודד, **אפריקה וישראל: ייחודיות ותהפוכות ביחסי החוץ של ישראל**, הוצאת ספרים ע"ש י"ל מאגנס, 2010

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
Find You (שיר של זד)

"**Find You**" (בעברית: "**למצוא אותך**") הוא שיר של המוזיקאי והמפיק הרוסי-גרמני זד עבור פסקול הסרט מפוצלים. הוא פורסם בתור הסינגל הראשון מתוך הפסקול ב-26 בינואר 2014.

בשיר משתתפים הזמרת השוודית מרים בריינט וזמר הפופ האמריקאי מת'יו קומה, והוא נכתב על ידי שלושת האמנים, לצד ויקטור רדסטרום, ששיתף פעולה רבות עם בריינט. קליפ המציג את מילות השיר פורסם ב-30 בינואר 2014. כמו כן, הגיע השיר לראש מצעד שירי הדאנס קלאב של בילבורד.

## וידאו קליפ
הקליפ הנלווה ל-"Find You" הועלה לערוץ היוטיוב של זד ב-16 במרץ 2014. נכון למאי 2021, הגיע הסרטון להישג של כ-59.9 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים מסרטי קולנוע
קטגוריה:שירי זד
קטגוריה:שירי זהב בארצות הברית
קטגוריה:סינגלים בהוצאת יוניברסל מיוזיק גרופ
יחסי ארצות הברית – לבנון

**יחסי ארצות הברית – לבנון** הם היחסים הדיפלומטים המתקיימים בין **[[ארצות הברית|ארצות הברית של אמריקה]]** לבין **[[לבנון|הרפובליקה הלבנונית]]**.

## היסטוריה
ארצות הברית שומרת על קשרים הדוקים עם לבנון ומסייעת בשמירה על עצמאותה, ריבונותה ואחדותה של המדינה. ארצות הברית, ביחד עם הקהילות הבינלאומיות תומכת ביישום מלא של החלטה 1559 של מועצת הביטחון של האו"ם, הכוללת פירוק כל המיליציות בלבנון.

בין השנים 1975–2005, ארצות הברית תרמה כ-400 מיליון דולרים ללבנון על מנת לסייע בשיקומה. במהלך השנים, ארצות הברית סייעה לאוניברסיטה האמריקנית בביירות עם תמיכה תקציבית ומלגות לסטודנטים.

בשנת 1983 התרחש פיצוץ בבניין שגרירות ארצות הברית בביירות. בעקבות הפיצוץ נהרגו 17 אמריקאים לרבות ראש ה-CIA בלבנון רוברט קלייטון איימס ולבנונים רבים.

ב-1993, חידשה ארצות הברית את תוכניתה הלאומית לחינוך ולהכשרת צבא לבנון.

## שגרירות ארצות הברית בלבנון
לארצות הברית יש שגרירות בלבנון

## קישורים חיצוניים

## הערות שוליים

*
אליפות האמריקות בכדורסל 2001

**[[אליפות האמריקות בכדורסל]] 2001** הידועה גם בשם **טורניר האמריקות 2001** היא האליפות העשירית שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2002. 

המשחקים נערכו בנאוקן באסטדיו רוקה צ'ה שמכיל כ-8,000 מקומות לצופים.

ארגנטינה זכתה באליפות בפעם הראשונה בתולדותיה.

## מתכונת התחרות
תחילה נערכו משחקי העפלה אזוריות:

* צפון אמריקה - , 
* מרכז אמריקה וקריביים - , , , 
* דרום אמריקה - , , ,  

תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בשלב האחרון נערכו משחקים בשטית נוקאאוט.

## מהלך האליפות
### טבלת התחרות (שלב רבע הגמר)

### שלב חצי הגמר והגמר

## שחקנים מצטיינים
* השחקן המצטיין - מאנו ג'ינובילי ()
* מלך הסלים - מרסלניו מצ'אדו () - 23.9 נקודות למשחק

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-2001
קטגוריה:תחרויות כדורסל בארגנטינה
2001
קטגוריה:2001 באמריקה הדרומית
קטגוריה:2001 באמריקה הצפונית
יחסי יוון–פולין

**יחסי יוון–פולין** הם היחסים הדיפלומטיים שבין **[[יוון|הרפובליקה ההלנית]]** לבין **[[פולין|רפובליקת פולין]]**.

## סקירה כללית
היחסים בין שתי המדינות כוננו ב-1919 ושתי המדינות החליפו שגרירויות ב-1922. שתי המדינות הן ריבוניות וחברות מלאות בנאט"ו ובאיחוד האירופי.

בפולין קיימת קהילה של 3,000 יוונים, כמחצית מהם מתגוררים בורוצלב, שאריתם בפוזנן ובוורשה. בכל שלוש ערים אלו קיימת כנסייה יוונית-אורתודוקסית ובתי ספר יווניים. השפה היוונית המודרנית נלמדת במספר אוניברסיטאות בפולין ונושא יוון העתיקה נלמד בכולם. ביוון קיימת קהילה פולנית לא משפיעה למדי של למעלה מ-50,000 איש.

אזרחי יוון לא חייבים באשרה כדי להיכנס בגבולותיה של פולין. גם אזרחי פולין לא חייבים באשרה כדי להיכנס בגבולותיה של יוון.

## ייצוג
* יוון מיוצגת בפולין בדרג השגרירות באמצעות שגרירות שהיא מחזיקה בוורשה, בירת המדינה.
* פולין מיוצגת ביוון בדרג השגרירות באמצעות שגרירות שהיא מחזיקה באתונה, בירת המדינה.

## ראו גם
* יחסי יוון-צ'כיה
* יחסי יוון-מונקו

## קישורים חיצוניים

* Greece's Ministry of foreign affairs about Their relations with Poland

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – בחריין

**יחסי ארצות הברית – בחריין** (באנגלית: **Bahrain–United States relations**, בערבית: **العلاقات البحرينية الأمريكية**) הם היחסים הדיפלומטיים בין **[[ארצות הברית|ארצות הברית של אמריקה]]** ובין **[[בחריין|ממלכת בחריין]]**.

כיום, ארצות הברית ובחריין הן בעלות ברית קרובות.

## היסטוריה
בחריין סיפקה בסיס לפעילות צבאית של ארצות הברית במפרץ הפרסי מאז 1947, 24 שנים לפני שקיבלה את עצמאותה.

שגרירות ארצות הברית במנאמה נפתחה ב-21 בספטמבר 1971, ושגרירות בחריין בוושינגטון די. סי. נפתחה ב-1977.

ב-1991, שתי המדינות חתמו על שיתוף פעולה ביטחוני.

### תקרים טום מלינובסקי
ביולי 2014, ביקר בבחריין טום מלינובסקי, עוזר מזכיר המדינה לדמוקרטיה, זכויות אדם ועבודה. מלינובסקי, אשר היה אמור לבקר בבחריין ביקור בן 3 ימים, נפגש עם חברי מפלגת אל-ופק, מפלגת אופוזיציה מובילה בבחריין. לאחר שמלינובסקי נפגש עם חברי מפלגת אל-ופק, הוא גורש מבחריין. משרד החוץ של בחריין טען כי פעילותו של מלינובסקי "מנוגדת לנורמות הדיפלומטיות קונבנציונליות", אך גם ציינה כי התקרית לא תשפיע על יחסי ארצות הברית-בחריין.

מלינובסקי מתח ביקורת על החלטת ממשלת בחריין כניסיון "לערער את הדיאלוג". דוברת מחלקת המדינה ג'ן סאקי אמרה כי ארצות הברית "מודאגת מאוד" וכי פעולות ממשלת בחריין "אינן תואמות את השותפות החזקה בין ארצות הברית לבחריין".

## קישורים חיצוניים

קטגוריה:ערכים ללא קטגוריות פיזיות - יחסי חוץ
צינוניים

[ממוזער|[צינון אמריקני]]
**צינוניים** (שם מדעי: Polyprionidae) היא משפחה של דגים מסדרת הדקראים החיים בעומק הים ונחשבים כדגי מאכל. 

דגים אלה חיים באוקיינוסים השקט והאטלנטי בעומק רב בקרבה לקרקעית, לעיתים בין ספינות טרופות ומערות ימיות. הם חיים גם בימים רדודים יותר כמו חלק מהים התיכון. 

הם מזכירים במראם דקרים בעלי סנפירי גב עוקצניים. חלק מדגים אלה מגיעים לגודל של 2.5 מטר.

## מיון
*משפחה **צינוניים** (Polyprionidae)
**סוג צינון (*Polyprion*)
***מין צינון אמריקני (*Polyprion americanus*)
***מין צינון אוקסיגניוס (*Polyprion oxygeneios*)
**סוג סטראולפיס (*Stereolepis*)
***מין סטראולפיס דוידרלייני (*Stereolepis doederleini*)
***מין סטראולפיס גיגאס (*Stereolepis gigas*)

## קישורים חיצוניים

*
קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
נתחן כחול

**נתחן כחול** (שם מדעי: *Paracanthurus hepatus*) הוא מין דג שונית ממשפחת הבתרניים, המין היחיד בסוגו.

## מאפיינים
אורכו של הנתחן הכחול עד 30 ס"מ. הוא בעל גוף כחול עם זנב צהוב וסנפירי חזה קטנים צהובים. הראש גדול ומוגבה מעט עם שפתיים קטנות ועיניים שחורות גדולות. קצה הגוף בעל סנפירים גדולים אך הזנב קטן. על צידי הגוף העליונים תצורת כתם שחור גדול המגיע מהזנב ועד העיניים.

בתרן זה חי באזור האינדו-פסיפי בשוניות אלמוגים טרופיות מאינדונזיה, יפן, הפיליפינים וצפון אוסטרליה עד לסרי לנקה והודו. זהו דג פעיל יום המחפש למאכל יצורים קטנים החיים בין האלמוגים, מאצות ומפלנקטון.

דגים אלה מתרבים בקבוצה גדולה בה נמצאים זכרים ונקבות הפולטים יחד זרע וביציות למים ואינם דואגים לביצים הצפות באוקיינוס.

## בתרבות
דג זה מוכר לציבור בעקבות הסרט של אולפני דיסני, "מוצאים את נמו", ובעיקר בעקבות סרט ההמשך, "מוצאים את דורי", בו הגיבורה היא דגה שכחנית ממין זה.

## גלריה

Paletten-Doktorfisch (Paracanthurus hepatus).jpg
Paletten-Doktorfisch Münster.JPG
Doktersvis.JPG
Pacific blue tang at Baker Island NWR (5123999652).jpg
ParacanthurusHepatusSAq.JPG


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בתרניים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1766
קטגוריה:דגי האוקיינוס השקט
שושנון כתום מזויף

[ממוזער|משפחה מסתתרת בתוך [שושנות ים|שושנת ים.]]
**שושנון כתום מזויף** (מכונה גם **דג ליצן כתום מזויף**; שם מדעי: *Amphiprion ocellaris*) הוא מין דג שונית השייך לסוג שושנון שבמשפחת השוניתיים החי בסמוך לשושנות ים. הוא קיבל את שמו עקב דמיונו למין שושנון כתום או דג ליצן כתום (Amphiprion percula).

בממוצע מגיע אורכו ל-11 ס"מ והוא בעל צבעים כתומים עם פסים לבנים אופקיים מאחורי הלחי ובאמצע הבטן וכן לקראת הזנב. סנפירי הגב, הזנב והשת מעוגלים וקטנים. זהו דג בעל פה קטן, עיניים גדולות שחורות וקצוות הסנפירים מודגשים בשחור.

הדג שוכן בשוניות באזור האינדו-פסיפי בדרום-מזרח אסיה, יפן ועד לצפון אוסטרליה בשונית המחסום הגדולה. הדגים לא שוחים הרבה ומצויים בעיקר בין זרועותיה של שושנת ים גדולה במרכז השונית.

הדגים מתגוננים בין זרועות השושנה ובתמורה מביאים לה מזון מפירורים של אכילתם (בעיקר מפלנקטון ויצורי שונית קטנים) וגם מושכת אליהם דגים טורפים הנטרפים על ידי השושנה. בנוסף לכך הם מנקים אותם ומרחיקים ממנה דגים אוכלי אלמוגים כמו פרפרוניים וקיסריים שיכולים להרוג את השושנה.

דגים אלה מנהלים חיים מונוגמיים בתקופת הרבייה. הנקבה מטילה את ביציה לא רחוק משושנת הים.

## בתרבות
השושנון הוא הגיבור הראשי של הסרט "מוצאים את נמו" ומופיע גם בסרט ההמשך, "מוצאים את דורי". ההופעה בסרט גררה אחריה תופעה עולמית של עלייה בביקוש לדג, וזו הביאה בתורה להקטנת תפוצתו בטבע ולהרס שוניות אלמוגים רבות.

## קישורים חיצוניים

* 

## הערות שוליים

קטגוריה:בעלי חיים שתוארו ב-1830
קטגוריה:טקסונים שתוארו בידי ז'ורז' קיווייה
קטגוריה:שוניתיים
קטגוריה:דגי ים בצפון אוסטרליה
הפרלמנט של קטלוניה

**הפרלמנט של קטלוניה** (בקטלאנית: **Parlament de Catalunya**) הוא בית מחוקקים חד-ביתי של קטלוניה, בו חברים 135 חברים, שנבחרים מדי ארבע שנים, או בבחירות שהוקדמו. הם נבחרים על ידי בעלי זכות בחירה אוניברסלית מארבעה מחוזות. בניין הפרלמנט שוכן בפארק המצודה בברצלונה.

ממוזער|מושב הנבחרים

## קישורים חיצוניים

* 

קטגוריה:ספרד: פוליטיקה
קטלוניה
קטגוריה:ז'נרליטט דה קטלוניה
Rollin (שיר של קלווין האריס)

"**Rollin**" (בעברית: "**מתגלגל**") הוא שיר של הדי ג'יי והמפיק הסקוטי קלווין האריס. בשיר משתתפים הראפר האמריקאי פיוצ'ר והזמר האמריקאי חאליד. השיר הוא הסינגל השלישי מתוך אלבום האולפן החמישי של האריס, Funk Wav Bounces Vol.1, לאחר "Slide" ו-"Heatstroke". הוא פורסם ב-12 במאי 2017 באמצעות חברת התקליטים סוני מיוזיק.

## מיקומי שיא

## היסטוריית פרסומים

## קישורים חיצוניים

קטגוריה:שירי קלווין האריס
קטגוריה:שירי פיוצ'ר
קטגוריה:שירים באנגלית
קטגוריה:שירים שנכתבו על ידי קלווין האריס
עידו מזרחי

**עידו מזרחי** (נולד ב-12 באוגוסט 1978) הוא קצין בצה"ל במילואים בדרגת תת-אלוף, ששימש קצין הנדסה ראשי, מפקד בית הספר להנדסה צבאית, קצין ההנדסה של פיקוד המרכז, מפקד יהל"ם ומפקד גדוד 601.

## ביוגרפיה
מזרחי נולד וגדל באילת. סבו שירת בחיל ההנדסה המלכותי ונלחם במלחמת העולם השנייה. אביו שירת בחיל ההנדסה.

התגייס לצה"ל בשנת 1996, ושובץ בחיל ההנדסה הקרבית. לאחר קורס קציני חי"ר שימש כמפקד מחלקה מבצעית בגדוד 603. לאחר מכן מונה למפקד בקורס קציני חה"ן. בהמשך שימש כמפקד פלוגה מבצעית בגדוד 603. לאחר מכן מונה למפקד קורס קציני חה"ן. בשנת 2006 היה מפקד סיירת יעל, ושימש בתפקיד בין היתר במהלך מלחמת לבנון השנייה.

בשנת 2009 הועלה לדרגת סא"ל ומונה למפקד גדוד 614, ושירת בתפקיד עד שנת 2010. בשנת 2010 מונה למפקד גדוד 601, ושימש בתפקיד עד שנת 2012. באוגוסט 2012 מונה למפקד יהל"ם, ושירת בתפקיד עד יוני 2014.

בשנת 2015 הועלה לדרגת אל"ם ומונה לקצין ההנדסה של פיקוד המרכז. במהלך התפקיד החל גל הטרור הפלסטיני, הוא הוביל מיזמי מיגון של הכוחות בשטח ושל התשתיות הצבאיות והאזרחיות. בנוסף לזה ביצעה יחידת ההנדסה הפיקודית הריסת בתי מחבלים. בתפקיד זה שירת עד שנת 2017. בשנת 2017 מונה למפקד בית הספר להנדסה צבאית, ושימש בתפקיד עד אוגוסט 2019. בסיום תפקידו היה חניך במכללה לביטחון לאומי במחזור מ"ז (2019–2020).

ב-4 באוגוסט 2020 הועלה לדרגת תא"ל ומונה לקצין הנדסה ראשי. מזרחי פיקד על החיל במלחמת חרבות ברזל, בו כוחות ההנדסה הקרבית לקחו חלק מרכזי וחיוני בתמרון הקרקעי ברצועת עזה ובלחימה בטרור ביהודה ושומרון במהלך המלחמה. ב-17 בינואר 2024 סיים את תפקידו והוחלף על ידי תא"ל יואב טורחנסקי.
מזרחי מונה לתחקר את הטבח בפסטיבל נובה.

## חיים אישיים
מזרחי נשוי ואב לשלושה ילדים. הוא בוגר מחזור ב' במכללה לפיקוד טקטי.

## גלריה

קובץ:אלם עידו מזרחי 2015-2017.jpg
קובץ:Chief Combat Engineering Officer Change of Command Ceremony 2020 3.jpg|תא"ל עידו מזרחי בטקס כניסתו לתפקיד קצין הנדסה ראשי, אוגוסט 2020


## קישורים חיצוניים

* 
* 

## הערות שוליים

קטגוריה:מפקדי גדוד 601
קטגוריה:מפקדי יהל"ם
קטגוריה:קציני הנדסה של פיקוד המרכז
קטגוריה:מפקדי בית הספר להנדסה קרבית
קטגוריה:קציני הנדסה ראשיים
קטגוריה:תתי-אלופים בצה"ל
קטגוריה:בוגרי תיכון מקיף גולדווטר (אילת)
קטגוריה:בוגרי המכללה לביטחון לאומי
קטגוריה:אילת: אישים
קטגוריה:חיילי צה"ל במלחמת חרבות ברזל
קטגוריה:מפקדי פלוגות במלחמת לבנון השנייה
קטגוריה:ישראלים שנולדו ב-1978
אנטיוקיה

**אנטיוקיה** (בספרדית: **Antioquia**) הוא אחד מ-32 המחוזות של קולומביה. המחוז נמצא בצפון-מערב קולומביה והוא גובל בים הקריבי ובקורדובה בצפון, בבוליבר, בסנטנדר ובבויאקה במזרח, בקלדס ובריסרלדה בדרום ובצ'וקו במערב.

המחוז משתרע על שטח של 63,612 קמ"ר. המחוז הוא המאוכלס ביותר בקולומביה (להוציא העיר בוגוטה שיש לה מעמד עצמאי ושונה ממחוז ובה מתגוררים יותר אנשים). בירת המחוז היא מדיין, העיר השנייה בגודלה במדינה אחרי בוגוטה.

## היסטוריה
בתקופה הפרה קולומביאנית האזור היה מיושב על ידי שבטי ילידים שונים. האירופאים הראשונים שהגיעו לאזור היו מגלי הארצות הספרדים רודריגו דה בסטידס, חואן דה לה קוסה ווסקו נונייס דה בלבואה ב-1500 שסיירו לאורך החוף הצפוני של קולומביה המודרנית, מקאבו דה לה ולה במזרח ועד מפרץ אורבה ושטחי פנמה המודרנית במערב. לקחו כמה עשרות שנים עד שנוסדה באזור התיישבות קבע של הספרדים.

ב-1541 הקונקיסטדור חורחה רובלדו ייסד את התיישבות הקבע הראשונה באזור, שכעבור מספר שנים קיבלה את השם סנטה פה דה אנטיוקיה. מקור השם לא ברור לחלוטין, אך ככל הנראה העיר נקראה על שמה של העיר העתיקה אנטיוכיה (אנטקיה בטורקיה המודרנית). ברבות השנים השם הפך לשמו של האזור כולו וסנטה פה הפכה לבירה של פרובינציית אנטיוקיה שהוקמה במסגרת מלכות המשנה של גרנדה החדשה.

בתחילת המאה ה-19 החל המאבק לעצמאות האזור מהאימפריה הספרדית. ב-1813 הוקמה "מדינת אנטיוקיה החופשית" שהצטרפה אל פדרציית הפרובינציות המאוחדות של גרנדה החדשה, אך הכתר הספרדי השתלט מחדש כעבור שנים ספורות. המורדים לא אמרו את המילה האחרונה וכעבור עוד כמה שנים הוקמה רפובליקת קולומביה הגדולה. הרפובליקה חולקה לשלוש מחלקות והמחלקות חולקו לפרובינציית, וכך נוצרה פרובינציית אנטיוקיה. הבירה הראשונית של הפרובינציה הייתה סנטה פה, אך כעבור כמה שנים היא הועברה למדיין.

ב-1830 הרפובליקה פוצלה ואזור קולומביה העתידית הפך לרפובליקת גרנדה החדשה, ונוצרה מחדש פרובינציית אנטיוקיה. לאחר ההפסד של השמרנים במלחמת האזרחים ב-1851 , הפרובינציה שתמכה בשמרנים פוצלה על ידי הממשל ברשותו של חוסה אילריו לופס  לשלוש פרובינציות: אנטיוקיה שבירתה הייתה סנטה פה, מדיין שבירתה הייתה מדיין וקורדובה שבירתה הייתה ריונגרו. השמרנים חזרו לשלטון ב-1855 והפרובינציה אוחדה מחדש.

ב-1857 הרפובליקה הפכה לפדרלית ונוצרה מדינת אנטיוקיה בשטחי הפרובינציה לשעבר. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית ונוצר מחוז אנטיוקיה. ב-1908 המחוז פוצל לארבעה, אך החלוקה החדשה לא שרדה זמן רב.

## כלכלה
כלכלת המחוז ענפה וכוללת ענפים רבים שהעיקריים שבהם הם חקלאות, הכוללת גידול קפה ובננה, כרייה, גידול מקנה, חליבה, תעשייה, שירותים טכנולוגיים, מסחר ותיירות.

## חלוקה מנהלית
ממוזער|חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לתשעה אזורי משנה (Subregiones) כדלהלן:

## קישורים חיצוניים

* 

## הערות שוליים

קטגוריה:קולומביה: מחוזות
יחסי ארצות הברית – כווית

**יחסי ארצות הברית–כווית** הם היחסים הדיפלומטים בין **[[ארצות הברית|ארצות הברית של אמריקה]]** לבין **[[כווית|מדינת כווית]]**.

## היסטוריה
ב-1951, ארצות הברית פתחה קונסוליה בכווית, אשר שודרגה לשגרירות 10 שנים לאחר מכן, עם עצמאותה של כווית.

שיתוף הפעולה האסטרטגי בין ארצות הברית לכווית גדל ב-1987, עם יישום משטר הגנה ימי שהבטיח את חופש השיט במפרץ הפרסי ל-11 מכליות נפט, אשר סווגו בסימונים אמריקאים.

השותפות האסטרטגית גברה שוב עם הפלישה העיראקית לכווית ב-1990. ארצות הברית הובילה את הדרישה באו"ם כי עיראק תיסוג מכווית ואת אישור השימוש בכוח על מנת להוציא את עיראק מהשטח הכבוש. ארצות הברית הייתה דומיננטית בפיתוח מבצע רב-לאומי בשם "סופה במדבר". היחסים בין ארצות הברית לבין כווית נותרו חזקים בתקופה שלאחר מלחמת המפרץ. כווית וארצות הברית עבדו על בסיס יומי כדי לפקח ולאכוף את הציות של עיראק להחלטות מועצת הביטחון של האו"ם.

מאז שחרורה של כווית, ארצות הברית סיפקה סיוע טכני צבאי וביטחון לכווית הן ממכירות צבאיות והן ממקורות צבאיים.

כיום כווית שותפה של ארצות הברית במערכה המתמשכת נגד הטרור הבינלאומי, המסייעת בזירות הצבאיות, הדיפלומטיות והמודיעיניות ותומכת גם במאמצים לחסום מימון של ארגוני טרור.

## קישורים חיצוניים

קטגוריה:ערכים ללא קטגוריות פיזיות - יחסי חוץ
Any Man of Mine

"**Any Man of Mine**" (בעברית: "**כל איש שלי**") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, *[[The Woman in Me]]*. השיר יצא לאור ב-26 באפריל 1995, כסינגל השני מתוך האלבום. בעולם זכה השיר להצלחה רבה כאשר מכירותיו מסתכמות בכ-1.1 מיליון עותקים שנמכרו.

השיר זכה להצלחה רבה במצעדים כאשר בשיאו הגיע למקום, ה-31 במצעד הבילבורד הוט 100, ה-1 במצעד שירי הקאנטרי, וה-1 במצעד שירי הקאנטרי שבקנדה.

## רקע וכתיבה
את השיר כתבה שאניה טוויין ביחד עם רוברט ג'ון "מאט" לאנג שגם הפיק אותו. טוויין החליטה לשלוח את השיר לכמה מועמדויות בטקסים שונים, כשהבולטים מביניהם הם שתי מועמדויות בטקס פרסי גראמי ה-38, שנערך בשנת 1996. השיר הועמד בקטגוריות: "שיר הקאנטרי של השנה", ו"ביצוע סולו הקאנטרי הווקאלי הטוב ביותר – אישה".

השיר נכלל באלבום הלהיטים הראשון שלה ''Greatest Hits'', כרצועה ה-16.

## וידאו קליפ
הווידאו קליפ הנלווה שיצא לשיר צולם ובוים על ידי ג'ון דרק בסנטה אינז שבקליפורניה, כבר באותה שנה שהוכרז כסינגל רשמי מן האלבום. בתחילת הקליפ ניתן לראות עדר של סוסים שדוהר לכיוונה של טוויין, ולאחר מכן אותה כשהיא מצולמת באחו עם דשא ירוק מסביבה.

הקליפ הועלה לערוץ ה-Vevo של טוויין באמצע שנת 2009, 11 שנים מצאתו המקורית. מונה הצפיות של הקליפ נכון לאוגוסט 2019, עומד על למעלה מ-88 מיליון צפיות.

## מיקומי שיא
השיר נכנס לשני מצעדים סוף שנה, ובשיאו הצליח להגיע למקום ה-31 במצעד הבילבורד הוט 100.

## נתוני מכירות

## קישורים חיצוניים

## הערות שוליים

קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
הסרת קונדום ללא הסכמה

**הסרת קונדום ללא הסכמה** היא הפעולה שבה אחד מבני הזוג מסיר בחשאי את הקונדום בזמן קיום יחסי מין, ללא הסכמת בן הזוג השני. פעולה זו הופכת את המין לבלתי-מוגן. הביטוי הנפוץ באנגלית לפעולה זו הוא "stealthing" (בתרגום מילולי: "התגנבות").

## השפעה וסיכונים
הסרת קונדום במהלך יחסי מין מגדילה את הסיכונים להריון בלתי מתוכנן ולזיהומים ומחלות המועברים במגע מיני. הקורבנות עלולים לחוות מצוקה נפשית ופסיכולוגית, במיוחד אלה שחוו בעבר אלימות מינית.

## היסטוריה
המונח "stealthing" באנגלית, המתאר הסרת קונדום ללא הסכמה, נמצא בשימוש בקרב קהילת ההומוסקסואלים לפחות משנת 2014.

באפריל 2017 פרסמה המשפטנית אלכסנדרה ברודסקי מחקר מקיף בנושא זה בכתב עת מדעי של אוניברסיטת קולומביה. המחקר צוטט בכלי תקשורת רבים והעלה את הנושא לתודעה הציבורית. ברודסקי מראיינת במחקר את קורבנות התופעה, מתארת את ההשלכות המשפטיות ומונה דרכים משפטיות להתמודדות עם התופעה. 

הפעולה מהווה אקט של תקיפה מינית ופגיעה בכבוד כלפי הקורבן. ברודסקי מתארת כיצד אתרי אינטרנט ופורומים שונים מעודדים גברים לבצע הסרת קונדום ללא הסכמה. בפורומים יש עצות מעשיות לביצוע הפעולה, והתרברבויות של אלה שביצעו אותה.

מחקר אוסטרלי משנת 2019 מצא שאחת מכל שלוש נשים ואחד מכל חמישה גברים חוו הסרת קונדום ללא הסכמה.

## השלכות משפטיות ואתיות
במחקר של ברודסקי מצוין שהסרת קונדום ללא הסכמה, מבחינה משפטית, חמורה כמעט כמו אונס ויש להתייחס אליה כאל תקיפה מינית חמורה.

ברוב המדינות קיימים חוקים לפיהן יחסי מין מותנים בהסכמה הדדית, והסרת קונדום בחשאי היא הפרה של הסכמה זו. למרות התופעה הרווחת, עד היום הורשעו בעבירה זו רק שלושה גברים ברחבי העולם. בשנת 2014 בית המשפט העליון של קנדה הרשיע בתקיפה מינית אדם שחורר חורים בקונדום. בשנת 2017 בית משפט בשווייץ הרשיע באונס גבר שהסיר את הקונדום במהלך יחסי מין עם בת זוג שלא הסכימה לכך. במקרה דומה משנת 2020 הורשע באונס גבר באוסטרליה.

בישראל לא הוגש אף כתב אישום על אינוס בנסיבות של הסרת קונדום ללא הסכמה. ביולי 2020 הגישה אישה תלונה במשטרה נגד בן זוגה על הסרת קונדום ללא הסכמה, אך פרקליטות המדינה סגרה את התיק מחוסר ראיות. בעקבות המקרה, בינואר 2021 הוגש ערר לפרקליטות על ידי איגוד מרכזי הסיוע לנפגעות ונפגעי תקיפה מינית בישראל, בדרישה שייקבע כי הסרת קונדום ללא ידיעת בן או בת הזוג וללא הסכמה היא אונס.

## קישורים חיצוניים
* 
* 

## הערות שוליים

קטגוריה:אלימות מינית
קטגוריה:עבירות מין
קטגוריה:אלימות נגד נשים